ብኣሽሓት ዝቝጸሩ ኣብ ሜዳ ኤርትራ ዝነበሩ ነባራት ተጋደልቲ ይዅኑ ኣብ ፈቐድኡ ተዘሪኦም ዘሎዉ ብዛዕባ ታሪኽ ብረታዊ ቃልሲ ኤርትራ ከዘንትዉ ይትረፍ ብኻልእ ከዘንትዉ እውን ኣይከኣሉን። አረ ታሪኽ ገድሊስ ይትረፍ፡ ዛንታኦምን ኣብ ከባቢኦም ዝረኣይዎን ክምስክርሉ ዝኽእሉ ፍጻሜታትን ሒዞሞ ትም ዝበሉ ብዙሓት እዮም። ብዕድሜ እናደፍኡ እናክኸዱ ከኣ ዛንትኦም ምስኦም ይበሊ ኣሎ። ምናዳ ነቲ ቃልሲ ዝመርሕዎ ዝነበሩ ሰባት እቲ ሓይልን ብርተዐን ህዝቢ ኤርትራን ተጋደልቲ ደቁን ዝገልጽ ዛንታን ፍጻሜታትን ንህዝቢ ክገልጽሉ ይግባእ። እንተኺኢሎም ባዕላቶም እንተዘይኪኢሎም ከኣ ዋላ ንደቆምን ዝኣምንዎም ጸሓፍትን ካካፍሉዎ ታሪኻዊ ግዴታ ኣለዎም። ትም ግን ኣይግድን!!!
